Hej alle sammen. Først vil jeg lige sige at vi brugte fredag, lørdag & søndag(i dag) på at få pigerne ud af ridehallen, vi har været i skoven, og i trafikken. ( Vi er min kæreste og mig) Fredag trak vi Freja(fjordhest 3½år) & Maren(Haflinger 4år) en laaaaaang tur op og ned af bakker. Af 3 grunde, muskel opbygning, kemi mellem hest og ejer & lær hest at gå i skoven :p Vi trak bare i grime og tov. Halvejs på turen spørger min kæreste om han ikke skal sætte sig op på Maren, fordi Freja har pause fra rytter. Så han får et ben op, og så trækker jeg begge piger, mens han sidder flot på Maren uden sadel og fat i manen. Steder de aldrig havde været før, og Maren plejer altså at kigge og reager. Men intet var der med nogen a dem så det var bare en skøn tur. Ved vejen kom der stor bil med hestetrailer for, igen ingen reaktion SÅ søde piger vi havde!  Lørdag gjorde vi det samme, dog med Maren opsadlet, så red jeg rigtig, men min kæreste havde lige et tov og grime uden på trensen, hvis hun nu skulle få et hjerteanfald  Men INTET var der, en hund kom gøende ud hun bakkede bare et skridt. Dejlig tur igen, og tæt på stalden en lige skovvej, prøvede jeg lige at trave lidt, hun kiggede meget og tog hele tiden ned i skridt, men det er fint, bedre end hun løber a pommeren til   .. Dejlig tur!! I dag havde vi begge piger sadlet op, jeg tog Freja fordi jeg er lettest, og min kæreste tog Maren(han kan ikke ride) Maren gik rigtig pænt ligeså gjorde Freja. Men min kæreste fik nerver og det reagerede Maren på og begyndte at drille. Så han blev bange og hoppede af. Så trak han, men ved samme skovsti byttede vi, fordi han ikke turde ride Maren. Og så fik vi en god tur alligevel   Igen ligeglad med biler, og andet. De kan snart kaldes 100% trafiksikre! Jeg skulle lige ud med min glæde over ponyerne i weekenden, med vores skovturs & trafik træning 
Som unghesteejer forstår jeg til fulde din glæde. Der er ikke meget der kan slå de oplevelser og små fremskridt der hele tiden er med vores unge venner.
prøv at klippe ihvertfald halsen så han kan komme af med varmen, især ponyer har en tendens til at sætte en enorm vinterpels og jeg ville personligt ikke bryde mig om at skulle lave noget som helst iført en stor tyk vinterfrakke  mvh Vipse PS har lige givet min egen DV en jagtklipning idag hvor jeg klipper hals, sider og bug
Mine bliver klippet lidt nu, de sveder heldt vildt. dette link er lidt sjovt
Det kan selvfølgelig hjælpe at klippe den. Men umiddelbart tænker jeg at ponyen enten sveder helt vildt på skovtur fordi den stresser eller bliver meget ophidset, eller også sveder den så meget fordi den anstrenge sig mere end hvad den faktisk fysisk er i stand til - enten fordi den er i for dårlig form til det du beder den om, eller (afhængig af hvor stor henholdsvis ponyen og du selv er) fordi den bærer på en for stor belastning i forhold til dens størrelse. Hvis problemet er, at ponyen stresser voldsomt op over det, at skulle på tur alene, er det selvfølgelig her du skal sætte ind med træning. Er problemet at den er i for dårlig form til det du beder den om, må du sætte niveauet ned og i stedet skridte lange ture med korte trav intervaller til den kommer i form. Hvis det eneste problem er, at den har sat kæmpe bjørnepels, så må du enten klippe den, eller bruge lang tid på at skridte af og lade den stå og tørre med sved dækken / fleece tæppe inden du lukker den på fold. Men hvis problemet er pels så burde den svede ligeså meget, når du rider den på banen / i ridehal. Hvis ikke det er tilfældet, hjælper det ikke så meget at klippe den, for så er pelsen ikke problemet 
Det kan også skyldes for meget protein i ponyens foder, det vil også få ham til at svede mere. Så måske skal foderplanen tjekkes igennem?
Nemlig. Har også lavet emnet på Hestegalleriet, og der er nogle helt andre meninger - måske det har noget med alder og gøre. At man er ældre på HN end på HG, sådan generelt? Men der var nogle, som påpegede, at deres heste blev "umulige", hvis de ikke blev redet i et par dage. Hvortil din teori jo passer super fint, og en anden sagde, at heste er vanedyr, og måske bliver umulige af at vanen er blevet brudt. Jeg selv tænker også, at det kan have noget og gøre med en for kedelig fold, hvor hesten bare står og glor. Det er den jo heller ikke indrettet til. Den går jo mange km hver dag, og søger efter føde og vand.
Mit allerstørste problem med udtalelser i stil med "min hest elsker bare at arbejde", er at den slags udtalelser stort set altid kommer fra personer, som konsekvent forveksler stresadfærd og anspændthed med arbejdsiver.... Det kan være springhesten der bare "elsker" at springe i en sådan grad at den må rides med pelhambid og martingale, når den - med opspildnede øjne og næsebor, piskende hale og hyppige bukspring tonser rundt på banen mens den kampsveder - eller dressurhesten der straks begynder at trippe voldsomt, piske med halen, spile næseborene vildt op og danse rundt mens rytteren hopper op - i bare glæde over den forestående dressurtræning.... Den form for adfærd forveksler helt absurd tit med arbejdsglæde. Når det så er sagt, så mener jeg godt der kan være eksempler på heste, der er motiverede for træningen, hvis rytteren forstår at ride på en måde der ikke opleves ubehagelig (fysisk eller psykisk) af hesten og forstår at motivere hesten gennem træningen. Men at ligefrem at hævde at hesten elsker at arbejde ville nu stadig være at lægge menneskelige følelser ned over et dyr  Dertil kommer så også, at hesten rent mentalt kan blive afhængig af træningen - heste er trods alt voldsomt vanedyr. Altså forstået på den måde, at en hest, der har været vænnet til at blive taget ind og striglet og redet stort set hver eneste dag gennem de sidste 10 år, kan have mere end almindelig svært ved at omstille sig til foldhest / klappedyr. Ikke fordi den er ked af ikke at skulle arbejde, men fordi man totalt ændrer den rutine dens hverdag hidtil har bestået af. Nogle heste vender sig hurtigt til en tilværelse uden træning, mens andre bare aldrig kommer til at trives fordi rutinen med træning dagligt sidder rigtig godt fast. Sådanne heste kommer aldrig til at trives fuldt ud som foldbumser fordi vi mennesker har skabt et behov for at blive motioneret, trænet og udfordret mentalt hos dem. Det er præcist det samme man ser hos hunde, der har været vandt til at blive trænet (fx agility, tricks osv.) eller gået lange ture med dagligt. De reagerer også med forvirring og ofte også frustration, hvis man pludselig skifter så de overhovedet ikke skal foretage sig andet end at gå enkort tur med ejeren 3-4 gange dagligt. Mit bud vil også være, at heste, der bliver overenergiske når de har haft ferie / fri nogle dage, reagerer sådan fordi de dels opsparer noget ekstra energi og dels fordi man bryder med den måde deres dagligdag normalt fungerer på. Og så snart man bryder med de daglige mønstre forvirrer man også hesten forventninger til, hvad der kan ske, og hesten kan derfor pludselig ikke gennemskue, hvad der skal ske næst. Og det fremkalder en let stresset / tændt situation. Så nej - jeg mener ikke kan man påstå at heste elsker at arbejde. Men man kan godt tale om at træne på en måde, der motiverer hesten og som trives ganske udemærket med.
Nej jeg tror absolut min pony ville være lige så glad for at gå på folden, til gengæld ved jeg at han elsker en tur i skoven mere end ridebane og fold. Jeg kan faktisk "bevise" det. hvis jeg sætter mig op med et tov i grimen og lader ham selv styre rider vi mod skov og ikke mod mark. Tidligere stod jeg et sted hvor jeg ofte red ham til sommermark, der skulle jeg ud af gårdspladsen og mod højre for fold og over vejen hvis vi skulle i skov og skulle altid hive i ham for at få ham til at dreje så tror helt sikkert at pony værdsætter en tur i skoven. til gengæld ved jeg at hvis vi rider dressur fem dage i træk så keder han sig vildt og begynder at mangle energi. Konklusion pony elsker at arbejde hvis han selv bestemmer hvad vi skal lave 
Tror ikke så mange heste er vilde med hård baneridning. Til gengæld tror jeg også en del af dem småkeder sig på deres fold og ser ridningen som et afbræk hvor de får opmærksomhed og ekstra motion og endda muligheden for oplevelser. Min ridehest som går og keder sig på fold nu kom altid når han så mig og når jeg sadlede op skulle jeg være omhyggelig med at få vendt hovedtøjet rigtigt så det var biddet han fik fat i. Ellers proppede han bare kæberemmen eller noget andet ind i munden...hvad der nu var forrest. Det var bare med at blive klar så vi kunne komme afsted. Hvis hesten oplever ridningen positivt som et sted hvor de får lidt udfordring og en masse ros og opmærksomhed, så tror jeg nogen heste faktisk er glade for det. Mvh Tina
Arbejdsglæde har jeg aldrig rigtig "troet på" - har ofte hørt udtrykket min hest er ikke glad for dressurarbejdet, og i min verden har det bare betydet at rytteren ikke kan finde ud af at motiverer sin hest ( og sig selv) Men forleden dag var jeg ude at prøve en dressurhest på prix geo niveau, som jeg skulle se om den kunne fungerer som lærerhest for mig. Den var træt af at gå på stævneplan, så den skulle ud og have det godt hos en anden. Og for første gang sad jeg på en hest, som var SÅ træt af at arbejde på banen - som gjorde hvad den skulle og blev bedt om, men total uden arbejdsglæde. Ros med stemmen, klap på halsen, riden frem og ned, stille sig i let sæde med en frisk galop - jeg prøvede alle triks for at se om den kunne blive lidt glad. Intet hjalp - og jeg måtte takke nej til at tage hesten med mig. Den drænede mig for energi og glæde, og gjorde mig i tvivl om JEG gjorde tingene rigtig. Jeg kunne ikke holde tanken ud at ride på den - det må være som at blive trukket ned i en depression. Når man så kommer hjem til sin egen 4 års, som kommer stæsende på fold, når han ser traileren kører frem. Som lapper ros i sig, og som giver en oplevelse af, at han vil gøre/forsøge at gøre ALT hvad du beder ham om - ja så vil jeg kalde det for arbejdsglæde hos hesten. Der er ingen tvivl om, at ens træning af hesten, gør om den udviser arbejdsglæde. En hest der rides vilkårligt, så den ikke forstår hvad "trænings-systemet" går ud på, og som derfor også bliver straffet vilkårligt - ja den bliver da forvirret, stresset og mister lysten til at forsøge at gøre sig fortjent til ros. Har alle heste så lige stor mulighed i sig til at få arbejdsglæden frem i dem ? Ja det tror jeg, hvis man vel og mærke ser på hesten, dens eksteriør og dens interiør og indretter sin træning efter det. Al efetr rytter og hest, så er nogle ekvipager skabt til at få mere frem i hinanden end andre. Nogle rytter skal have en rolig og stabil hest, for at de trives sammen - og det ville måske gå galt hvis de får en mere temperamentsfuld hest. Andre kan ikke sammen med de rolige stabile heste, men er iminente til at håndterer temperamentsfulde heste osv. Men i bund og grund, så tror jeg på, at mine heste er glade for at gå i deres lille faste flok - og de dage de ikke bliver redet, der står de næppe og sukker efter arbejdet. Til gengæld er jeg helt sikker på, at jeg har heste for at have en god dag sammen med dem, både i ridning og håndtering - og der er det min træning som afgører, om vi fungerer sammen, og om hesten kender reglerne og ved hvordan de gør sig fortjent til ros. MVh Charlotte
Min hest kan godt lide at komme på tur - især sammen med andre heste og på en tur hvor de indbyrdes bestemmer tepoet nogenlunde. Jeg tror personligt det bunder i at min hest er ret intelligent - og uanset hvor spændende en fold er og at hun går ude sammen med 9 andre heste hele dagen så er den bare kedelig og afgrænset.. Selv om vinterfolden er 6 tdr., bakket, har træer, masser af græs osv - så er det jo stadig bare et lille frimærke sammenlignet med hvad vildheste render rundt på. Flicka går sammen med en anden hoppe - der bliver aggresiv om sommeren. Det er fordi ejeren ikke tager sig så meget af den der (det kan godt ske hun kun er der 1 gang om ugen). Den bliver jaloux på at vi andre henter vores heste ind dagligt.. Jeg sammenligner det normalt lidt med at træne katte - de er jo ikke pleasere som hunde, men mine 2 kloge katte går helt i selvsving og spinder helt vildt når de klikkes. Min sidste kat der ikke er lige så klog gider absolut IKKE. Jeg tror i bund og grund det i høj grad beror sig på om dyret har lidt indflydelse på arbejdet og om der er nok fordele i det. Flicka elsker f.eks. at løbe om kap med 2-3 af de andre heste, mens hun slet ikke gider på tur med 2-3 af de øvrige heste, hvis hun selv må bestemme. Hun hader generelt baneridning - hun bliver virkelig sur over det og prøver altid at komme ud fra den dumme sandkasse. Det kan kun lige gå an hvis jeg har en masse gulerødder med og klikkertræner hende.
Man skal ikke undervurdere nogle hestes hang til mennesker. Nogle er virkelig sociale, og kan blive helt depri, hvis ejeren ikke gider dem. Nogle er virkelig selskabs-papagøjer, men det er ikke flertallet, nej. Jeg har dog selv en. Som er helt frygtelig - og foretrækker mennesker frem for heste og foldtid. Har selv "ødelagt" den, den var sky, da jeg fik den, nu er den helt omvendt, og klæber.  Elsker at arbejde - når man ser billeder af sådan en, plejer de at vise en spændt hest, men ørerne tilbage og piskende hale. Den lægger sig i selen, ja det kan jeg godt se. Men tror man skal definere at elske.
Hold da op. Morgan, jeg er blevet helt depri ved at læse om den psg-hest. Og i øvrigt enig med stormy, der er nogle heste, der keder sig på fold. ISÆR hvis de er på sygefold.   Kender I dem, der følger med en, hvis man går forbi folden. 
jeg har altid haft heste der er kommet mig glad i møde lige meget hvad tid på dagen det er og ligemeget hvor meget der er at spise på folden.. min gamle hoppe var 13 da jeg fik hende og hun gad IKKE træne mere.. hun gad kun hygge og nusse og det sidste stævne vi var til sagde hun stop og nægtede at springe.. og så var det slut.. de næste 10år var hun bare hyggepony og nød det.. min frede elskede at komme ud og ville gøre ALT for at behage så meget at han hoppede rundt da han mærkede hver en bevægelse.. spring, jagt og stubmarker var det bedste det kunne man tydeligt mærke da det ikke kunne gå hurtig nok til det.. min afdøde unghest elskede bare at blive nusset og tulle rundt, dressur syntes han ikke var så sjovt... den nye kan jeg ikke mærke det på helt endnu da han kun lige er blevet ryttervant/tilreddet for 2 mdr siden.. men føles som om tur og spring er et han kan li... det håber jeg os for jeg er spring og jagtrytter.. jeg tror jeg har haft ret i det jeg har følt de kunne li og har været heldig at de har kunnet li det jeg har kunne li.. men kan jo ikke være sikker.. alle mine har os taget biddet med "glæde".. men tror at det handler om at de er trygge ved en og ved det er godt det der skal ske..
Min hest elsker at arbejde, og det gør den virkelig...! Jeg har en 20 årig vallak, som har gigt i alle 4 ben, og har flere andre små og store skader, men han elsker at arbejde... Vi rider næsten altid kun tur, han er halvvejs pensioneret, men han elsker at komme på tur. Han kommer aldrig når jeg kalder, jeg skal altid hente ham, det har jeg altid skulle... Han hygger med at blive striglet, han får villigt sine booots på, han tager ikke biddet, for vi bruger ikke et, han står pænt stille når jeg sidder op, med en skammel... og så rider vi, han vælger selv vejen, ned af indkørslen, og til venstre, vi venter pænt ved stenløsevej, på vi kan komme over, og han drejer selv til venstre når vi når skoven, og når vi når over broen, og jeg bare så meget som rører tøjlen, er han klar...! Men kun hvis han er klar... Jeg presser aldrig den hest til noget han ikke vil, hvis han ikke vil trave når jeg tager tøjle, så traver vi ikke. Jeg giver ham aldrig et signal til galop, vi er som regel enige om at nu skal vi galoppere...! Han elsker at ride grøfter, igennem vand, og op af bakker...! Den hest elsker at arbejde...! Han elsker vores ture, og jeg kan se på ham hvis han i dag er med på den værste...! Men andre dage knager gigten, og der har han ikke lyst, det respektere jeg altid, han skal have lov til at sige nej, det er ok... og så skridter vi bare en rolig tur hvor vi nyder landskabet, og så elsker han det stadig, med hovedet afslappet nede, ørene rolige, og hele hans udtryk udståler lykke...! Og når han ikke elsker at ride tur mere, når han ikke længere selv drejer til venstre når vi når enden af indkørslen, det er den dag vi siger farvel. Det bliver en sorgens dag, men jeg ved at når vi når den dag, så er han her kun for min skyld, og det er ikke en god nok grund... Min hest går på fold hver dag, med masser af græs, i en lille flok med tre andre heste i alderen fra 2-25 år, og han nyder livet... Og han elsker at arbeje...  Min dressur hest, kan godt lide at arbejde, men endnu mere end det elsker hun menneskelig kontakt, hun elsker at nusse, vi kan bruge timer på bare at nusse hinanden, hun mig på skulderen, og jeg hende under kæben. Og tit når hun skal have trense på, lægger hun hendes hoved helt ind til mig, og så vil hun bare gerne holdes om, hun elsker menneskelig kontakt. Og nu her, hvor hun ikke bliver redet fordi hun er skadet, kan jeg godt se at hun keder sig, og jeg kan se hvordan hun lyser op når jeg tager trensen og vi skal ud og skridte  Og min lille 2 års, han elsker at gøre det rigtige, han kan godt lide at få ros, om han elsker at arbejde... hmm svært at sige, men jeg kan se på ham at når jeg tager den gamle og rider ud, ville han tit gerne have været den der var blevet taget i stedet  Jeg kender mine heste, og ja jeg tror godt at en hest kan elske at arbejde, men det handler om at vi som ryttere skal gøre det dét værd, gøre det spændende og afvekslende, og finde det som hestene virkelig trives med, så ja, så kan heste godt elske at arbejde  Mvh. Lotte
elsker opmærksomhed! Om det er ridning, strigling eller what ever tror jeg egentlig er ret ligegyldigt.. Han elsker bare nus og kys og ros.  han kommer altid på folden og min far synes han er hamrende irriterende fordi han er så pågående, han går efter en og skal se hvad man laver, uanset om man bare skal hente en anden hest eller man saver træ med en motorsav, så står han lige ved siden af en og far er ikke super tryg ved det, selvom jeg fortæller ham, at hesten ikke gør noget. Han kommer altid når man kalder på fold, tager praktisk taget selv grimen på og ja, så er han skide irriterende, hvis det lige er en anden hest man skal have ud, så går han ind foran, spærrer for leddet o.s.v. Han er meget afhængig af menneskelig kontakt og var ved at blive helt depri i septembermåned, hvor han ikke fik meget kontakt. Nu er han flyttet hjem til mor, som forkæler ham hver dag  Elske er et stærkt ord, men jeg tror han nyder at blive udfordret lidt mentalt 
Sjovt emne   eller interessant. Jeg var fornyelig til dressurstævne på min hoppe, og jeg havde virkelig tanken, at den nød det 100 %. Jeg tænkte meget over om jeg fornemmede rigtigt, og hvordan ved hesten at nu er det nu ? Men hun var så lydhør, afbalanceret og jeg havde fornemmelsen af "at hvad skal jeg nu? jeg er bare så klar". Det er ellers en hest, som har været meget usikker og stresset i perioder. Jeg synes, der kan være meget forskel i min hests humør og arbejdsiver. Nogle dage virker den i starten, som om den er så trææætt og heller vil slappe i boksen, men hun vågner altid op i løbet af træningen, ellers bliver træningen på banen ændret til en skridttur. Andre dage kører hun på "duracellbatterier" og arbejdsiveren vil ingen ende tage.. Jeg har også oplevet med de seneste to heste, at de elsker at komme i trailer, tror de forbinder det med at "det er spændende at komme i ridehus, og møde et par andre heste"? De løber nærmest op i traileren, og med min gamle hest, var det bare om at komme af banen, når han skulle ind. Jeg tror godt et dyr kan have arbejdsglæde, de fleste heste ser ud til at nyde at få motion, hvad med en hund der hoppper af glæde, når den ser sin hundesnor.?
Tja, min hyp kommer ikke når man kalder, han tager ikke selv biddet, men så snart jeg sætter mig op på ham, kan jeg mærke, at han er med mig. Det er ikke altid, at han "gider" at gå dressur, men jeg kan mærke på ham, at han synes det er skide sjovt at springe og at gå tur. Så snart han kan komme til det, hedder det fri trav, eller galop og det kan ikke gå hurtigt nok. Nu er det jo bare sådan, at jeg er mest dressur rytter og synes nogen gange, det kan være svært at motivere ham til at synes det er sjovt, men det går da fremad og han er også begyndt at gå mere fremad og være mere med. Det gør jo det hele lidt sjovere, når man kan mærke at hesten er med på løjerne